পিজি সূত্রের খবর, ছ’ থেকে সাত মাস টানা কাজের পর উডবার্নের পুরনো ব্লকের দুই এবং তিন তলা মিলিয়ে ১৬টি কেবিন রি-মডেলিং-এর পর খুলে দেওয়া হয়েছে চলতি বছরের ৭ মে। ২৩ মে শুরু হয় সেখানে রোগী ভর্তি। সেখানে রয়েছে আড়াই হাজার টাকা ভাড়ায় ১০টি ছোট কেবিন। বাকি ছ’টি বড় কেবিনে বেডভাড়া চার হাজার টাকা করে। সেই থেকে আজ পর্যন্ত ১৮৮ জন রোগী ভর্তি হয়েছেন উডবার্নের খুলে যাওয়া অংশে। রোগীদের যাতে ভোগান্তি না হয়, সেজন্য একটি বেসরকারি সংস্থাকে সেই অংশের রক্ষণাবেক্ষণের দায়িত্বও দেওয়া হয়।